02/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 87/2006

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T. S., C. T. C., R. B. T., Mandín-Villablanca. Situación: Sada. Características Técnicas: Liña eléctrica de media tensión subterránea a 15/20 kV., con unha lonxitude de 0,296 Km., coa orixe no paso aéro-subterráneo en apoio existente de L. M. T. SMC-704, tramo en ramal de L. M. T. a derivada a C. T. Mandín (expte.: 32.163), en condutor RHZ1., e no C. T. Mandín-Villablanca proxectado. Centro de transformación prefabricado de 160 kVA. e relación de transformación de 15.000/400-230 V. Liña de baixa tensión aérea de 0,862 Km. de lonxitude, coa orixe en pasos aéreos-subterráneos proxectados en apoio n° 1, condutor RZ., e apoios de formigón. Saídas rede de baixa tensión subterránea, cunha lonxitude de 0,062 Km., coa orixe no C. T. C. proxectado Mandín-Villablanca. Concello de Sada. Resultan os seguintes feitos: Primeiro.-A petición someteuse a información pública por Acordo do 23 de marzo de 2006, da Delegación Provincial, publicada no DOG do 3 de maio de 2006, no BOP de A Coruña do 21 de abril de 2006 e no diario La Opinión de 6 de abril de 2006, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo.-Dentro do prazo establecido foron presentadas alegacións por: Don Cristi Abdallaoui De Cock, propietario do predio n°1, solicita a modificación do proxecto de forma que non afecte a súa propiedade. Que o C. T. se instale na parte máis estreita do predio que ten fronte á vía pública e sendo esta un predio calificado como urbanizable, bloqueáselle o acceso na súa parte central e quedaría practicamente inservible para o seu destino. Manifesta que o expediente ten intereses privados posto que se trata de mellorar o servizo eléctrico dunha urbanización privada. Desta alegación se Ile deu traslado á empresa solicitante, manifestando Unión Fenosa Distribución, S. A., o seguinte.: Que o centro de transformación intentouse situar o máis próximo posible á esquina Este do predio e a unha distancia do eixe da estrada de 6.5 metros. Tal e como recolle no anexo I a proxecto presentado con data 23 de malo de 2006, con obxeto de situar o citado centro de acordo ás Ordenanzas Municipais. Os prexuízos ocasionados serán valorados polo Xurado Provincial de Expropiación. Sinala tamén que a finalidade da instalación é mellorar o subministro eléctrico nas vivendas do lugar de Mandín (todas elas de propiedade privada). Presentado Anexo I ao proxecto notificouse ao afectado o 14 de decembro de 2006 e non se presentaron novas alegacións. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.- Con relación ás alegacións presentadas cabe dicir que a ubicación do centro de transformación proxectado cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden a alegación formulada. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuidas Resolve: Autorizar, aproba-lo proxecto de execución e anexo I e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 2 de xullo de 2010 A xefa territorial Por ausencia O xefe do servizo de enerxía e minas Art.39.3 Decreto 324/2009 (D. O. G. n° 117 do 17/06/2009) Juan lgnacio Lizaur Otero